**Natalil Lintala** (s. 1987 Seinäjoki) on suomalainen näyttelijä ja laulaja. Syksyllä 2013 hänet palkittiin Vuoden musiikkiteatteritulokkaana Helsingin Kaupunginteatterin Ensi Linja -palkinnolla. Hän näytteli Marian roolia Lahden kaupunginteatterin *West Side Storyssa* 2013–2014.

Musiikkineuvos Lasse Lintalan ja laulupedagogi Helena Porkka-Lintalan tytär Natalil valmistui Teatterikorkeakoulusta keväällä 2012. Jo ennen teatteriopintoja hän näytteli useissa Seinäjoen kaupunginteatterin produktioissa, kuten *Viulunsoittaja katolla* (2004), *Saituri* (2004) ja *Meno Mäntsälään* (2005). Ilmajoen Musiikkijuhlilla hän esiintyi vuosina 2002–2004 *Pohjanmaan kautta* -oopperassa sekä Suomalaisen Kamarioopperan tuotannossa *Sevillan parturi*.

Lintalalla oli kiinnitys Tampereen Teatteriin syksystä 2010 kevääseen 2012, jolloin hän siirtyi freelance-näyttelijäksi Helsinkiin. Tampereella Lintala esitti Pollyn roolin *Kolmen pennin oopperassa*, jonka ensi-ilta oli syksyllä 2010, ja esiintyi myös näytelmissä *Särkelä itte*, *Pesulan likat*, *Hämähäkkimiehen kosto*, *Onnen maa* ja *I love you, because*.

Vuonna 2012 Lintala alkoi esiintyä **Kristal**-nimisenä laulajana, jonka Rähinä Recordsin kanssa tuotettu single "Rahaa palaa" nousi internet-ilmiöksi. Vähitellen selvisi, että kyseessä oli Saunalahti-puhelinoperaattorin mainoskampanja, johon Lintala oli palkattu esittämään uutta artistia. Vuonna 2013 Lintala jatkoi Kristalin hahmossa yhteistyössä Majurin ja Stigin kanssa kappaleessa "Kultaa". Saman vuoden marraskuussa hän lauloi kappaleen "Vihdoin vapaa" yhdessä Mikael Gabrielin kanssa.

Lokakuusta 2012 alkaen Lintala oli mukana Marco Bjurströmin ohjaamassa musikaalissa *Rent* Helsingin Aleksanterinteatterissa,, ja syksyllä 2013 hän teki Marian roolin Lahden kaupunginteatterin musikaalissa *West Side Story*.

Myöhemmin Lintala on näytellyt useissa musikaaleissa kuten *Annie mestariampuja* ja *Housut pois**lähde?*. Hänen pääinstrumenttinsa laulun lisäksi on viulu

Natalil Lintala on puhunut julkisuudessa alkoholismistaan ja siitä toipumisesta Minnesota-hoidon avulla.

Lähteet
-------

1. ↑  Sara Heikkilä ja Tia-Nitta Niemi: Tampereen Teatterin tuorein kiinnitys näyttelijä Natalil Lintala on mielestään addiktoitunut shoppailija, joka remontin tullessa lakkaa mieluummin kynsiään kuin roikkuu katonrajassa vaihtamassa lamppuja btw Nuorten naisten aikakauslehti, tekijöinä Sammon keskuslukion journalismin jatkokurssilaiset 2011. Viitattu 6.9.2012.
2. ↑  CV (Arkistoitu – Internet Archive), Natalil Lintala. Viitattu 17.10.2012.
3. ↑  Vuori, Suna: Nuori lempi soi suloisesti Lahden West Side Storyssa, Helsingin Sanomat 25.9.2013. Viitattu 17.10.2015.
4. 1 2  Minna Hiironen: Nuori näyttelijä rikkoo rajojaan  3.3.2012. Ilkka. Viitattu 6.9.2012.
5. 1 2  Henkilökunta > Natalil Lintala, näyttelijä Tampereen Teatteri.  Arkistoitu 6.9.2012. Viitattu 6.9.2012.
6. ↑  NRJ myöntää: Tiesimme ettei Kristal ole oikea artisti  30.8.2012. YleX. Viitattu 31.8.2012.
7. ↑  Kohulaulaja Kristalin rooli vei Natalil Lintalan Alpeille ja Vegasiin (Arkistoitu – Internet Archive), Savon Sanomat 2.10.2015. Viitattu 17.10.2015.
8. ↑  Mariama Bah: Kiistelty Kristal palaa kultaa pursuavalla kappaleellaan!  27.2.2013. seiska.fi.  [vanhentunut linkki]
9. ↑  Rent-musikaali > Tekijät rentmusikaali.fi.  Arkistoitu 1.11.2012. Viitattu 6.9.2012.
10. ↑  Natalil Lintala on nainen bimbon valetähden takana, Etelä-Suomen Sanomat 24.11.2013. Viitattu 17.10.2015.
11. 1 2  Näyttelijä Natalil Lintala kaataa kulissit *Tamperelainen*.  3.8.2019. Viitattu 23.11.2019.
12. ↑  Flinkkilä, Anne: Tuhansien keikkojen mies täytti tyhjyyttä alkoholilla, näyttelijä kaatoi kulissit käytyään pohjalla – Kyösti Mäkimattilan ja Natalil Lintalan matka raittiuteen *Yle TV1, Flinkkilä & Tastula*.  22.11.2019. Viitattu 23.11.2019.

Aiheesta muualla
----------------

* Lintalan oma verkkosivusto

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |